  Майя Бывальцева Вавож ёросысь Мичурин нимо возёсын израиль технологиосъя выль скал гид пукто. Лэсьтӥськон ужъёсын тодматскыны Удмуртиысь кивалтэтлэн тӧрезлэн воштӥсез – гурт возёсъя но сиён-юонъя министр Ольга Абрамова вуылӥз, ивортэ удысэтлэн пресс-службаез. Гидлэсь ӝуждалаез – 11,5 метр, огшоры борддоръёс интые 2,1 метръем вентиляционной штораос луозы. Гидысь микроклимат понна «светоаэрационный фонарь» кылкутоз. Сыӵе югдытонэн но вентиляциен гидъёс Удмуртиын ӧз пуктылэ на. Израильысь скал кыскон удысэз дуннеысь тужгес азинлыко каризы пудоез гидын возён, селекция но технологиосты юн чаклан. Со сюресъя мыныны тыршо Удмуртиысь пудо вордӥсьёс но Удмуртиысь гурт возёсъя но сиён-юонъя министерстволэн пресс-службаез Выль гид 600 йыр пудолы чакламын. Отын улӥсь скалъёслэсь араз 9 сюрс килограммлэсь трос йӧл кыскыны чаклало. Скалъёсты «Ёлочка» аппарат кыскоз Та дыре лэсьтӥськисьёс пуш ужъёсты быдэсто ни. Отчы пудоез коньывуонэ – шуркынмонэ пыртыны малпало. Нырысьсэ кунян вайись 100 скалъёс выль гидэ выжтэмез возьмало ни, матысь дыре эшшо 200 ветылъёсты дасялозы. Со сяна, ӟеч выжыысь 150-200 йыр пудоез палэнысь басьтозы на. Выль гид бадӟым огъетлэн нырысетӥ люкетэз гинэ. Возёсын 600 йырлы ик эшшо одӥг гид ӝутыны малпало, отын скал кыскыны «Карусель» установка пуктозы. Тодэ вайытом, пудо вордон выль огъет усьтыны Глаз ёросын но дасясько. Тегъёс: Вавож Удмуртия гуртвозёс пудо лэсьтськон Технологиос 100ар  